**Ministru kabineta noteikumu projekta**

**“Grozījums Ministru kabineta 2020. gada 9. jūnija noteikumos Nr. 360 “**[**Epidemioloģiskās drošības pasākumi Covid-19 infekcijas izplatības ierobežošanai**](https://likumi.lv/ta/id/315304-epidemiologiskas-drosibas-pasakumi-covid-19-infekcijas-izplatibas-ierobezosanai)**”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts “Grozījums Ministru kabineta 2020. gada 9. jūnija noteikumos Nr. 360 “Epidemioloģiskās drošības pasākumi Covid-19 infekcijas izplatības ierobežošanai”” (turpmāk – noteikumu projekts) sagatavots, lai noteiktu tiesisku pamatu Pārtikas un veterinārajam dienestam (turpmāk – PVD) uzraudzīt Covid-19 infekcijas ierobežošanas pasākumus ūdeļu, citu *Mustelidae* dzimtas dzīvnieku un jenotsuņu (turpmāk – dzīvnieki) novietnēs un rīcību gadījumos, ja rodas aizdomas par dzīvnieku saslimšanu ar Covid-19 infekciju. Noteikumu projekts stāsies spēkā nākamajā dienā pēc izsludināšanas oficiālajā izdevumā “Latvijas Vēstnesis”. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1. Epidemioloģiskās drošības likuma 3. panta otrā daļa, 14. panta pirmās daļas 5. punkts, 19. panta pirmā un 2.1 daļa, 19.1 pants, 30. panta trešā daļa, 31. panta piektā daļa, 39. panta pirmā un otrā daļa, Covid-19 infekcijas izplatības pārvaldības likuma 4. panta 1., 2., 3., 4., 5., 6., 7., 8., 9., 10.,11., 12., 13., 14. un 16. punkts, 6.1 panta otrā daļa un 6.3 panta otrā daļa un Farmācijas likuma 5. panta 3. un 12. punkts.2. Zemkopības ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Reaģējot uz pašreizējās epidemioloģiskās situācijas tendencēm Eiropas Savienībā (turpmāk – ES) saistībā ar SARS-CoV-2 vīrusa infekcijas uzliesmojumu, ir jāīsteno epidemioloģiskās drošības pasākumus Covid-19 infekcijas uzraudzībai un izplatīšanās ierobežošanai novietnēs starp dzīvniekiem.Eiropas Slimību kontroles centrs 2020. gada 12. novembrī sniedza ātro riska novērtējumu par jauno ar ūdelēm saistīto SARS-CoV-2 vīrusa mutācijas variantu noteikšanu “*Detection of new SARS-CoV-2 variants related to mink”* (<https://www.ecdc.europa.eu/en/publications-data/detection-new-sars-cov-2-variants-mink>) (turpmāk – ātrais riska novērtējums). Tajā norādīts, ka 2020. gadā ziņots par ūdeļu inficēšanos ar SARS-CoV-2 vīrusu, un ir konstatēts, ka infekciju iespējams pārnest no cilvēka uz ūdelēm un otrādi. Dažas ES dalībvalstis un valstis, kas nav dalībvalstis (trešās valstis), ziņoja par ūdeļu inficēšanos ar SARS-CoV-2 vīrusu. Turklāt tika ziņots arī par Covid-19 infekcijas gadījumiem, cilvēkam inficējoties ar SARS-CoV-2 vīrusa mutācijas variantiem, kas saistīti ar ūdelēm. Tāpat ātrajā riska novērtējumā norādīts, ka vispārējais riska līmenis, ko cilvēka veselībai rada ar ūdelēm saistītie SARS-CoV-2 vīrusa mutāciju varianti, var būt diapazonā no zema (attiecībā uz sabiedrību kopumā) līdz ļoti augstam (attiecībā personām, kas ir medicīniski neaizsargātā grupā un tiek pakļautas vīrusam). Ātrajā riska novērtējumā arī norādīts, ka būtu vajadzīgi turpmāki izmeklējumi, lai novērtētu, vai ar ūdelēm saistītie SARS-CoV-2 vīrusa mutāciju varianti var radīt kādu ietekmi uz atkārtotas inficēšanās risku, samazināt vakcīnu iedarbīgumu vai ārstēšanas ieguvumus. Savukārt Pasaules Dzīvnieku veselības organizācija (turpmāk – PDzVO) 2020. gada 12. novembrī publicēja paziņojumu par Covid-19 infekciju un ūdelēm “*OIE statement on COVID-19 and mink*” ([*https://www.oie.int/en/for-the-media/press-releases/detail/article/oie-statement-on-covid-19-and-mink/*](https://www.oie.int/en/for-the-media/press-releases/detail/article/oie-statement-on-covid-19-and-mink/)), kurā norādīja, ka uzņēmīgo dzīvnieku, tādu kā ūdeles, radītais risks kļūt par SARS-CoV-2 vīrusa perēkli rada pasaules mēroga bažas, jo vīrusa pārnešana uz cilvēku varētu ietekmēt sabiedrības veselību. PDzVO aicināja valstis veikt uzņēmīgo dzīvnieku, kā ūdeles un citi *Mustelidae* dzimtas dzīvnieki, kā arī jenotsuņu (turpmāk – dzīvnieks) uzraudzību attiecībā uz SARS-CoV-2 vīrusa infekciju, ieviešot pieeju “Viena veselība”.Kā zināms, Covid-19 infekcijas epidemioloģiskā situācija cilvēku vidū turpina pasliktināties, tā palielinot iespējamo inficēšanās risku arī dzīvniekiem. Lai nodrošinātu infekcijas atklāšanu agrīnā stadijā un novērstu tās tālāko izplatību, ievērotu PDzVO norādījumus, kā arī kontrolētu un mazinātu SARS-CoV-2 vīrusa infekcijas izplatību Latvijā un nodrošinātu pēc iespējas efektīvākus pasākumus infekcijas ierobežošanai, noteikumos Nr. 360 ir jānosaka dzīvnieku īpašnieka vai turētāja pienākumi – biodrošības pasākuma plāna izstrāde un tā izpilde, ziņošana PVD par dzīvnieku skaitu novietnē, nobeigušos dzīvnieku skaitu, kā arī situācijā, kad rodas aizdomas par dzīvnieku saslimšanu ar Covid-19 infekciju vai novietnē ir palielināta dzīvnieku mirstība. Tāpat noteikumos Nr. 360 ir jānosaka dzīvnieku īpašnieka vai turētāja pienākums līķa paraugu nogādāt uz PVD attiecīgo teritoriālo struktūrvienību, kā arī PVD attiecīgās teritoriālās struktūrvienības pienākums saņemtā līķa paraugu nosūtīt uz valsts zinātnisko institūtu “Pārtikas drošības, dzīvnieku veselības un vides zinātniskais institūts “BIOR”” (turpmāk – institūts BIOR) laboratoriskai izmeklēšanai uz Covid-19 infekciju. Tāpat, lai apstiprinātu vai izslēgtu Covid-19 infekcijas klātbūtni dzīvnieku novietnē, PVD ir jānoņem:1) ārpuskārtas kontroles paraugi (augšējo elpošanas ceļu svābi, rektālie svābi, līķu paraugi) pēc tam, kad saņemta informācija par Covid-19 infekcijas aizdomu gadījumu dzīvniekam vai arī apstiprināta Covid-19 infekcija cilvēkam;2) epidemioloģiskās izmeklēšanas paraugi (asins paraugi) pēc tam, kad saņemts līķa parauga laboratorisko izmeklējumu rezultāts par konstatēto Covid-19 infekcijas ierosinātāju (konstatēta Covid-19 infekcijas ierosinātāja SARS-CoV-2 vīrusa specifiskā nukleīnskābe) vai arī apstiprināta Covid-19 infekcija dzīvniekam;3) pēcdezinfekcijas kontroles paraugi;4) kažokādu kontroles paraugi*.*Tādējādi, lai valsts varētu pilnvērtīgāk ierobežot Covid-19 izplatību, noteikumos Nr. 360 ir jānosaka tiesisks pamats PVD uzraudzīt to, vai tiek ievēroti biodrošības pasākumi dzīvnieku novietnē, kā arī prasības saistībā ar līķa paraugu vai ārpuskārtas kontroles paraugu ņemšanu laboratoriskai izmeklēšanai no dzīvnieku novietnēm un nosūtīšanu uz institūtu BIOR, par savstarpēju sadarbību ar Slimību profilakses un kontroles centru un par rīcību, ja Covid-19 infekcija tiek apstiprināta personai vai dzīvniekam.Šai anotācijai ir arī pievienots pielikums “Scenāriji rīcībai (dzīvnieku novietnē Covid-19 infekcijas kontrolei un apkarošanai)” (turpmāk – pielikums), kas nosaka rīcības scenārijus Covid-19 infekcijas:1) kontroles pasākumu laikā – A scenārijs;2) apkarošanas pasākumu laikā – B.1., B.2. un B.3. scenārijs.Covid-19 infekcijas saslimšanas gadījumā dzīvnieku novietnē saskaņā ar epidemioloģisko izmeklēšanu un Slimību profilakses un kontroles centra ieteikumu tiks lemts par attiecīgā scenārija piemērošanu.Noteikumu projektu pieņemšana pilnībā atrisinās minētās problēmas. |
| 3. | Projekta izstrādē iesaistītās institūcijas un publiskas personas kapitālsabiedrības | Zemkopības ministrija, Pārtikas un veterinārais dienests, valsts zinātniskais institūts “Pārtikas drošības, dzīvnieku veselības un vides zinātniskais institūts “BIOR””, Veselības ministrija, Slimību profilakses un kontroles centrs |
| 4. | Cita informācija | Kopš 2020. gada aprīļa ir konstatēti ar SARS-CoV-2 vīrusa inficēšanās gadījumi dzīvniekiem (ūdelēm) Nīderlandē, Dānijā, Itālijā, Spānijā, Zviedrijā, ASV un Kanādā. Dānija līdz 2020. gada 5. novembrim ziņojusi par Covid-19 infekcijas gadījumiem 214 cilvēkiem, kas inficēti ar SARS-CoV-2 vīrusa mutāciju variantu.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attiecas uz kažokzvēru audzētājiem, PVD, institūtu BIOR un Slimību profilakses un kontroles centru. Pēc PVD tīmekļvietnē pieejamās informācijas, Latvijā 2021. gada 4. janvārī bija reģistrētas deviņas kažokzvēru audzētavas, no kurām piecās novietnēs tiek turēti 129 687 dzīvnieku.  |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektā noteikto pasākumu īstenotājiem palielināsies administratīvais slogs, lai izpildītu paredzētos pienākumus, bet jāņem vērā, ka tas ir kompensējošais līdzeklis, lai turpmāk netiktu ierobežots vai aizliegts kažokzvēru audzēšanas komercdarbības veids.Tāpat noteikumu projekts uzņēmējdarbības vidi skars tad, ja Covid-19 infekcijas uzliesmojums tiks konstatēts dzīvnieku novietnē. Ja Latvijā kādā dzīvnieku novietnē izplatīsies Covid-19 infekcija, var tikt ierobežota ne vien kažokzvēru nozare – produktu (kažokādu) ražošana, to un dzīvnieku tirdzniecība, bet arī blakusproduktu nozare – dzīvnieku izcelsmes produktu izplatīšana un tirdzniecība, jo dzīvnieku izcelsmes blakusprodukti ir otrās kategorijas materiāls. Ievērojot minēto, dzīvnieku izcelsmes blakusproduktus pārstrādājami vai likvidējami, piemērojot Eiropas Parlamenta un Padomes 2009. gada 21. oktobra Regulā (EK) Nr. 1069/2009, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem un atvasinātajiem produktiem, kuri nav paredzēti cilvēku patēriņam, un ar ko atceļ Regulu (EK) Nr. 1774/2002 (Dzīvnieku izcelsmes blakusproduktu regula), (turpmāk – Regula Nr. 1069/2009) un Eiropas Komisijas 2011. gada 25. februāra Regulā (ES) Nr. 142/2011, ar kuru īsteno Eiropas Parlamenta un Padomes Regulu (EK) Nr. 1069/2009, ar ko nosaka veselības aizsardzības noteikumus attiecībā uz dzīvnieku izcelsmes blakusproduktiem un atvasinātajiem produktiem, kuri nav paredzēti cilvēku patēriņam, un īsteno Padomes Direktīvu 97/78/EK attiecībā uz dažiem paraugiem un precēm, kam uz robežas neveic veterinārās pārbaudes atbilstīgi minētajai direktīvai, (turpmāk – Regula Nr. 142/2011) noteiktās pārstrādes metodes un nosacījumus, kas novērš slimības ierosinātāja izplatīšanās iespēju.  |
| 3. | Administratīvo izmaksu monetārs novērtējums | Administratīvās izmaksas (naudas izteiksmē) gada laikā mērķgrupai, ko veido fiziskas personas, nepārsniedz 200 *euro*, bet mērķgrupai, ko veido juridiskas personas, – 2000 *euro*. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021.gads | Turpmākie trīs gadi (*euro*) |
| 2022.gads | 2023.gads | 2024.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 37 316 | 0 | 0 | 0 | 0 | 0 |
| 2.1. valsts pamatbudžets | 0 | 37 316 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | – 37 316 | 0 | 0 | 0 | 0 | 0 |
| 3.1. valsts pamatbudžets | 0 | – 37 316 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | + 37 316 | 0 | 0  | 0 | 0  | 0  |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Zemkopības ministrijai (institūtam BIOR) papildus nepieciešams finansējums 2021. gadā, lai segtu izmaksas, kas saistītas ar dzīvnieka līķa daļēju vai pilnu sekciju, līķu iznīcināšanu un pēcdezinfekcijas kontroles paraugu, epidemioloģisko izmeklēšanas paraugu, dzīvnieku līķu paraugu vai ārpuskārtas kontroles paraugu, kažokādas kontroles paraugu laboratorisko izmeklēšanu, – **37 315,98 *euro***. Nepieciešamā finansējuma izdevumu aprēķini izdarīti par 10 mēnešiem.Institūtam BIOR piešķirtā finansējuma izlietojums:**6.2. Covid-19 infekcijas uzraudzības un kontroles pasākumiem (kopā 37 315,98 *euro*):**6.2.1. pasīvā uzraudzība (kopā 16 964,64 *euro*):6.2.1.1. daļēja līķu sekcija: 9,33/cena \* 396 gab. (9/novietne \* 44/ nedēļa \* 1/paraugs) = 3694,68 *euro;*6.2.1.2. Covid-19 infekcijas ierosinātāja noteikšana ar reāllaika reversās transkripcijas polimerāzes ķēdes reakciju (rl RT-PĶR):33,51/cena \* 396 gab. (9/novietne \* 44/ nedēļa \* 1/paraugs) = 13 269,96 *euro*;6.2.2. slimības apstiprināšana (kopā 16 558,38 *euro*): ● ārpuskārtas kontroles paraugu laboratoriskā izmeklēšana Covid-19 infekcijas aizdomu gadījumā (dzīvniekam novēro klīniskas pazīmes, vai apstiprināta infekcija cilvēkam) un● paraugu laboratoriskā izmeklēšana epidemioloģiskās izmeklēšanas laikā (konstatēts Covid-19 infekcijas ierosinātājs līķa paraugā vai apstiprināta infekcija dzīvniekam):6.2.2.1. pilna līķu sekcija: 64,21/cena \* 36 gab. (9/novietne \* 4/ paraugi 10 mēnešos) = 2311,56 *euro;*6.2.2.2. daļēja līķu sekcija: 9,33/cena \* 234 gab. (9/novietne \* 26/ paraugi 10 mēnešos) = 2183,22 *euro;*6.2.2.3. Covid-19 infekcijas ierosinātāja noteikšana ar rl RT-PĶR: 33,51/cena \* 360 gab. (9/novietne \* 10/ mēneši \* 1/ līķa vai svāba paraugs = 12 063,60 *euro;*6.2.3. ievesto dzīvnieku uzraudzība (kopā 3084,48 *euro*): 6.2.3.1. daļēja līķu sekcija: 9,33/cena \* 72 gab. (9/novietne \* 2/nedēļa \* 2/paraugs \* 2 reizes 10 mēnešos) = 671,76 *euro;*6.2.3.2. Covid-19 infekcijas ierosinātāja noteikšana ar reāllaika reversās transkripcijas polimerāzes ķēdes reakciju (rl RT-PĶR):33,51/cena \* 72 gab. (9/novietne \* 2/ nedēļa \* 2/paraugs \* 2 reizes 10 mēnešos) = 2412,72 *euro;*6.2.4. dzīvnieku līķu iznīcināšana (kopā 708,48 *euro*): 0,96/cena \* 738 gab. = 708,48 *euro.* |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Noteikumu projekts šo jomu neskar. |
| 8. Cita informācija | Zemkopības ministrija sagatavos un ar Finanšu ministriju saskaņos attiecīgu Ministru kabineta rīkojuma projektu par finanšu līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem”, kurš tiks iesniegts izskatīšanai Ministru kabineta sēdē, lai institūtam BIOR 2021. gadā segtu faktiskos izdevumus, kas saistīti ar noteikumu projektā noteikto dzīvnieku līķu sekciju, līķu iznīcināšanu un laboratorisko izmeklējumu veikšanu.  |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
|  1. | Plānotās sabiedrības līdzdalības un komunikācijas aktivitātes saistībā ar projektu | Pēc noteikumu projekta pieņemšanas Ministru kabinetā informāciju par grozījumiem paredzēts ievietot Zemkopības ministrijas tīmekļvietnē [www.zm.gov.lv](http://www.zm.gov.lv), kā arī elektroniski izplatīt iesaistītajām organizācijām un institūcijām. |
| 2. | Sabiedrības līdzdalība projekta izstrādē | Tā kā epidemioloģiskās situācijas Ministru kabinetam ir nekavējoties jārīkojas, nav iespējams nodrošināt sabiedrības līdzdalību. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pārtikas un veterinārais dienests, Pārtikas drošības, dzīvnieku veselības un vides zinātniskais institūts “BIOR”, Slimību profilakses un kontroles centrs |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts tiks īstenots esošajās institūcijās ar to cilvēkresursiem. Saistībā ar noteikumu projekta izpildi nav paredzēta jaunu institūciju izveide, esošu institūciju likvidācija vai reorganizācija. |
| 3. | Cita informācija | Nav. |

Zemkopības ministrs K. Gerhards

Vecuma-Veco 67027551

Olita.Vecuma-Veco@zm.gov.lv